Publication: Magyar Közlöny
Issue: MK-2001-139 (Year: 2001, Number: 139)
Era: 1990-2004
Section: a 35/1998. (II. 27.) Korm. rendelethez]
Paragraph Index: 435

11. A bizottság munkáját a vizsga rendjéért, szabályosságáért felelős elnök vezeti, s a szakvizsgaszervező által kijelölt vizsgabiztos segíti. A háromtagú vizsgabizottságnak jelen kell lennie a vizsgák írásbeli vizsgarészén is, s a vizsgarészt követően helyben azonnal ki kell javítaniuk és minősíteniük az írásbeli dolgozatokat. Vizsgabiztos a szakvizsgaszervező alkalmazásában álló köztisztviselő lehet (az MKI OMI esetében legalább középiskolai végzettségű 2001/139. szám munkatárs). Feladatai: 1. gondoskodik a vizsga lebonyolításához szükséges technikai feltételekről; 2. az írásbeli vizsgához szükséges feladatokat és segédleteket a jelöltek rendelkezésére bocsátja; 3. az írásbeli vizsgán felügyelőként segíti a bizottságot a rend fenntartásában, a visszaélések megakadályozásában; 4. gondoskodik a vizsgajegyzőkönyvek (2. függelék) és bizonyítványok (2. számú melléklet) kitöltéséről, ellenőrzi adataik pontosságát és valódiságát; 5. vezeti a vizsganyilvántartó könyvet (3. függelék).

Source: https://magyarkozlony.hu/hivatalos-lapok/abb1bb55cc49261f81c3bbed438ae2b8a0add1e6/dokumentumok/42d88b4443f0301f028c8dc65e3e6d4a9b08fd1a/letoltes